|  |  |
| --- | --- |
|  | КЛИНИЧКИ ЦЕНТАР ВОЈВОДИНЕ **KLINIČKI CENTAR VOJVODIN**E  21000 Нови Сад, Хајдук Вељкова 1  телефон: +381 21/484 3 484  [www.kcv.rs](http://www.kcv.rs), e-mail: uprava@kcv.rs |

Број: 154-13-О/1

Дана: 19.11.2013. године

Нови Сад

**ПРЕДМЕТ:** Додатно појашњење број 1 конкурсне документације јавне набавке број 154-13-О – Сервис и поправка лифта на ГАК-у и осталих лифтова у Клиничком центру Војводине.

**ПИТАЊЕ ПОТЕНЦИЈАЛНОГ ПОНУЂАЧА:**

„Поштовани,

У циљу појашњења тендерске документације, молим Вас да нам доставите додатна појашњења, односно одговоре на следећа питања:

Конкурсна документација у одељку “Додатни услови за учешће у поступку јавне набавке из члана 76. Закона у тачки 7. Која се односи на кадровски капацитет, предвиђа да понуђач кадровски капацитет за сервисере доказује достављањем: изјаве под пуном кривичном и материјалном одговорношћу у којој ће понуђач навести име и презиме сервисера са њиховим контакт телефонима; доставити потврду или неки други документ којим ће потврдити да сервисер има најмање 5 година искуства у обављању сервисарања лифтова; доставити фотокопију радне књижице и фотокопија М-А (стари М2) образаца пријаве запослених на обавезно социјално осигурање.

У том смислу, наше питање глaси:

* У случају када су сервисери запослени код понуђача у траженом периоду који је дужи од траженог, да ли се тада као доказ доставља потврда – изјава понуђача да сервисер има најмање 5 година искуства у обављању сервисирања лифтова (уз тражене фотокопије радне књижице, фотокопије М-А (М2) обрасца, изјаву под пуном кривичном и материјалном одговорношћу са наведеним именом, презименом сервисера и контакт телефоном) , односно молим Вас за потврду да је напред наведено довољно за доказивање траженог кадровског капацитета.
* Такође, молим Вас за појашњење да ли је траженом изјавом под пуном кривичном и материјалном одговорношћу потребно изјавити да су сервисери којима се наводи име, презиме и контакт телефон запослени код понуђача, односно шта је тачно потребно изјавити под пуном кривичном и материјалном одговорношћу ако је тражено да се посебном изјавом потврди да сервисер има најмање 5 година искуства у обављању сервисирања лифтова.

**ОДГОВОР КЦВ-А:**

|  |  |
| --- | --- |
| |  | | --- | |  | |

Понуђач потписаном и овереном изјавом доказује да:

1. има запослена минимум два сервисера електро и машинске струке свих степена образовања, уз навођење њихових имена и презимена као и њихових контакт телефона,

2. да ти сервисери имају минимум 5 година радног искуства на пословима сервисирању лифтова.

Дакле, да би била прихватљива изјава мора да садржи и имена и презимена сервисера са бројевима њихових телефона, и да се њоме потврђује да исти имају најмање 5 година радног искуства на пословима сервисирању лифтова.

Поред изјаве, понуђач је дужан да достави фотокопије радних књижица и фотокопије М-А (стари М2) образаца пријаве запослених на обавезно социјално осигурање за минимум четири радника од којих су минимум два горе поменути сервисери.

С поштовањем,

*Комисија за јавну набавку 154-13-О*